ការសម្ភាសន៍របស់អ៊ុំស្រីថ្លាំង ឌឿន

ក៖ អ្នកសម្ភាសន៍ឈ្មោះ ហេង សុវណ្ណនរិន្ទ ខ៖ អ្នកត្រូវគេសម្ភាសន៍ឈ្មោះថ្លាំង ឌឿន

***ពត៌មានសង្ខេបរបស់អ៊ុំស្រីថ្លាំង ឌឿន***

*សព្វថ្ងៃនេះអ៊ុំស្រីថ្លាំង ឌឿនមានអាយុ៧០ឆ្នាំហើយ គាត់មានបងប្អូនទាំងអស់៨នាក់ ហើយគាត់ជាកូនទី២ក្នុងគ្រួសារ គាត់ជាអ្នកស្រុកក្រឡាញ់ ដែលបានផ្លាស់ប្តូរទីលំនៅមកនៅជាមួយកូនរបស់គាត់នៅភ្នំក្រោម។ កាលពីសម័យប៉ុល ពតគាត់មានអាយុប្រហែលជា២០ឆ្នាំជាងហើយគាត់មានក្រុមគ្រួសារហើយដោយសារគាត់បានរៀបការតាំងតែពីគាត់អាយុបាន១៧ឆ្នាំ គាត់បានតស៊ូធ្វើការងារទាំងអស់ដែលប៉ុល ពតបានដាក់ឲ្យធ្វើ ហើយគាត់ក៏បានបាត់បង់អស់បងប្អូនជាច្រើនក្នុងសម័យនោះផងដែរ។*

ក៖ បាទជាដំបូងខ្ញុំសូមថ្លែងអំណរគុណដល់អ៊ុំដែលបានឲ្យខ្ញុំសម្ភាសន៍ពីប្រវិត្តរបស់  
អ៊ុំ ហើយការសម្ភាសន៍ណឹងត្រូវបានរៀបចំដោយសាកលវិទ្យាល័យមួយដែលមានឈ្មោះថាព្រីហាំយ៉ង់ដែលនៅឯសហរដ្ឋអាមេរិក។ បាទ គោលបំណងរបស់សាកល  
វិទ្យាល័យគឺចង់សម្ភាសន៍ប្រវិត្តប្រជាជនខ្មែរ ដើម្បីរក្សារទុកប្រវិត្តប្រជាជនខ្មែរដើម្បីឲ្យ  
កូនចៅជំនាន់ក្រោយរបស់អ៊ុំអាចស្គាល់ពីប្រវិត្តរបស់ជីដូនជីតាហើយរៀនអំពីប្រវិត្តរបស់ពួកគាត់ណាអ៊ុំ បាទហើយចឹងនៅពេលដែលខ្ញុំសម្ភាសន៍អ៊ុំចប់ ខ្ញុំនឹងដាក់ការសម្ភាសន៏របស់អ៊ុំណឹងនៅក្នុងវេបសាយរបស់សាលាដែលមានឈ្មោះថា [www.cambodiaoralhistory.byu.edu](http://www.cambodiaoralhistory.byu.edu) ណាអ៊ុំ ចឹងតើអ៊ុំយល់ព្រមឲ្យខ្ញុំដាក់  
សម្ភាសន៍របស់អ៊ុំចូលទៅក្នុងវេបសាយរបស់សាលាទេអ៊ុំ?  
ខ៖ ទេ មានទៅទាស់អី ខ្ញុំគ្រាន់តែនិយាយប្រាប់កូនឯងណា ខ្ញុំគេយកទៅស្ទូងទៅដក ចល័តខ្ញុំទៅគ្រប់កន្លែងឲ្យតែខ្ញុំបានរស់ខ្ញុំចេះតែទៅហើយ។

ក៖ បាទសម្រាប់ថ្ងៃខែដែលខ្ញុំសម្ភាសន៍អ៊ុំនេះគឺ នៅថ្ងៃទី២២ ខែវិច្ឆកា ឆ្នាំ២០២០ ហើយការសម្ភាសន៍នេះត្រូវបានធ្វើឡើងនៅភូមិភ្នំក្រោម ឃុំសៀមរាប  
 ស្រុកសៀមរាប ខេត្តសៀមរាបណាអ៊ុំ ហើយខ្ញុំជាអ្នកសម្ភាសន៍ឈ្មោះ   
ហេង សុវណ្ណនរិន្ទ អញ្ចឹងខ្ញុំចង់សួរថាតើអ៊ុំមានឈ្មោះពេញឈ្មោះអ្វីដែរអ៊ុំ?

ខ៖ ឈ្មោះខ្ញុំពិត?។

ក៖ បាទ។

ខ៖ ខ្ញុំឈ្មោះថ្លាំង ឌឿន

ក៖ ចុះអ្នកអ៊ុំមានឈ្មោះហៅក្រៅទេអ្នកអ៊ុំ?

ខ៖ អត់ហៅតែយាយឌឿន ឌឿន

ក៖ មកដល់ឆ្នាំនេះអ៊ុំមានអាយុប៉ុន្មាននាក់អ៊ុំ?

ខ៖ ៧០ហើយកូន ចូលឆ្នាំថ្មីបាន៧១។

ក៖ ចុះអ៊ុំមានចាំថ្ងៃខែឆ្នាំកំណើតអ៊ុំបានទេអ៊ុំ?

ខ៖ ខ្ញុំខែកំណើតខ្ញុំចាំមិនបានទេមានតែសៀវភៅក២ ក៣ ខ្ញុំដឹងតែឆ្នាំខ្ញុំឆ្នំាថោះរ។

ក៖ ចុះអ៊ុំមានស្រុកកំណើតនៅឯណាដែរអ៊ុំ?

ខ៖ ខ្ញុំនៅក្រឡាញ់។

ក៖ ចុះហេតុអីក៏មិននៅទីនេះដែរអ៊ុំ?

ខ៖ ដែលកាលអាពតគេបាញ់ទៅក៏ ដុតផ្ទះដុតអីខ្ញុំចោលក៏ខ្ញុំរត់ទៅនៅឃ្លាំងបកពីឃ្លាំងក៏មិននៅភ្នំក្រោមនេះរហូតពី៩៣មក ខ្ញុំរត់មកនៅនេះយូរហើយ។

ក៖ ចុះអ៊ុំមានបងប្អូនចំនួនប៉ុន្មាននាក់ដែរអ៊ុំ?

ខ៖ សព្វថ្ងៃនៅតែ២ទេ ងាប់អស់។

ក៖ តែពីមុនមានប៉ុន្មាននាក់ដែរអ៊ុំ?

ខ៖ មាន៨នាក់ដែរតែអាពតវាធ្វើស៊ីអស់ហើយ។

ក៖ ចុះមានស្រីប៉ុន្មាន ប្រុសប៉ុន្មានដែរអ៊ុំ?

ខ៖ មើលខ្មោចអ៊ុំផេង បងសំឡូត មីភាព មីភ័ណ្ឌ សំអន ផល ប្រុ៦ ស្រី២បងប្អូន៨នាក់ដែរកូន។

ក៖ ចុះអ៊ុំជាកូនទីប៉ុន្មានដែរអ៊ុំ?

ខ៖ ខ្ញុំកូនទី២ បងផេងមកខ្ញុំ។

ក៖ ចឹងអ៊ុំអាចប្រាប់ឈ្មោះបងប្អូនរបស់អ៊ុំទាំងអស់បានទេ? ទាំងអ្នកស្លាប់ទាំងអ្នករស់ពីបងគេដល់កូនពៅចឹងអ៊ុំ។

ខ៖ បងគេឈ្មោះផេង ផេងមួយ បងសំឡូត២ បងសំឡូតមានតែខ្ញុំ ខ្ញុំមកពីភាព មីភាពមកផល ផលមកសំអនដែលនៅ២នាក់បងប្អូនសព្វថ្ងៃនេះ មកបានខ្មោចមី មីប្អូនខ្ញុំមួយទៀតមីយុទនោះងាប់ហើយ សព្វថ្ងៃនៅតែសំអន និងខ្ញុំ២នាក់ទេ៦នាក់ទៀតទៅអស់ហើយ អត់មានអ្នកណានៅទេ។

ក៖ ចុះកាលពីសម័យនៅអ៊ុំក្មេងៗអ៊ុំចូលចិត្តធ្វើអ្វីខ្លះជាមួយបងប្អូន ឬក៏ធ្វើការងារអីដែរជាមួយបងប្អូនអ៊ុំ?

ខ៖ ខ្ញុំគ្មានធ្វើអីខ្ញុំធ្វើតែស្រែកាប់ព្រៃខ្ញុំកាប់ស្រែទៅឲ្យឪខ្ញុំភ្ជួរស្រែគោធម្មតាយើងណឹង ធ្វើតែស្រែធ្វើអីទេឪខ្ញុំកាលនោះដាំបាយដាំអីគាត់ក្រោកកូនស្រីតែ២នាក់ ប្រុសឡើង៦។

ក៖ ចុះកាលអ៊ុំនៅក្មេងអ៊ុំបានទៅរៀនទៅអីទេអ៊ុំ?

ខ៖ អត់បានរៀនទេខ្ញុំ ខ្ញុំរៀនថ្នាក់អក្ខរកម្មបានប៉ុន្មានឆ្នាំនោះឈប់ទៅ។

ក៖ ចុះអ៊ុំចេះអាននិងចេះសរសេរអក្សរទេចឹងបន្ទាប់ពីរៀនហើយ?

ខ៖ អត់ទេ អត់ចេះទេ គ្រាន់តែឈ្មោះអីមិនដឹងផង បើគេសរសេរទៅមើលថាឈ្មោះនេះឈ្មោះឌឿន ថ្លាំង ឌឿន ល្ងងណាស់ឪខ្ញុំគាត់ថាមិនឲ្យរៀនទេង៉ែងតែរៀនបានសំបុត្រស្នេហាចាស់ពីដើមមិញឆោត ខ្ញុំឆោតផង។

ក៖ បាទ ចុះអ៊ុំអាចប្រាប់បន្តិចបានទេថានៅពេលដែលសម័យប៉ុល ពតណឹងអ៊ុំមានអាយុប៉ុន្មានឆ្នាំដែរអ៊ុំ?

ខ៖ អូ! ខ្ញុំ២០ ២០លើសហើយ អាបុរី មីរ៉ា អាយុប្រហែល២៥ឆ្នាំ ។

ក៖ ចុះកាលណឹងអ៊ុំមានគ្រួសារនៅអ៊ុំ?

ខ៖ ខ្ញុំមានតាំងពីអាយុ១៧ឆ្នាំ ខ្ញុំបានការតាំងពីអាយុ១៧ឆ្នាំ ខ្ញុំបាន៧ឆ្នាំ ៨ឆ្នាំបាន នែចូលអាពតចូល១០ឆ្នាំហើយបានកូនចូលអាពកូនខ្ញុំបាន អាបុរី មីរ៉ា អារឿប កូន២ហើយ។

ក៖ ចុះកាលប៉ុល ពតណឹងអ៊ុំជម្លៀសទៅណាខ្លះអ៊ុំអាចប្រាប់តិចដំបូងបានទេ ពីសាច់រឿងដំបូង?

ខ៖ ជម្លៀសទៅនែទៅស្ទូងដកនៅរលំ រលំយើងខាងក្រឡាញ់ណាកូន បន្ទាប់ពីក្រឡាញ់មកទៅវត្តទ្រុងបាត នៅទ្រុងបាតណឹងក៏ដកស្ទូងយើងណឹងដែរណាកូន កូនតូចបាន១០ខែនោះអារឿបបាន១០ខែក៏ទុកឲ្យយាយៗមើលណឹងផ្ទះនិងរោងគេទៅ ខ្ញុំក៏ទៅចល័តនិងគេដកយប់ទៀតកូនស្ទូងសុទ្ធតែយប់ ដកយប់ដកសំណាប និយាយពីឈ្លើងទាមគិតតែស្រែកអើយហៅគេហៅឯងក្នុងភ្នំទ្រុងបាតយើងសំបូរឈ្លើងណាស់ៗធំៗ ហើយខ្ញុំពិសោធន៍អស់ហើយខ្ញុំដាំដំឡូង ដាំឡូងជីកដំឡូងស្ទូងស្រូវដកស្រូវចេះអស់ហើយខ្ញុំមិនដែលចេះទេពីដើមមិញប្តីខ្ញុំធ្វើតែស្រែឪខ្ញុំធ្វើតែស្រែ តែប៉ុណ្ណោះឯងកូន ប៉ុន្តែកូនម្តាយកម្មចេះគេចែករបបមកនោះ ណាកូនតូចទៅបានតិចទៅយើងកូនធំក៏បានច្រើនគ្រាន់ទៅក៏ មួយចានៗចង្កឹះយើងនោះ ចេះតែទៅហើយមិនទៅយើងខ្លាចងាប់ដែរចេះតែទៅៗណាកូន។

ក៖ ចុះកាលណឹងអ៊ុំនៅជាមួយស្វាមីទេ ឬក៏ស្វាមីទៅផ្សេង?

ខ៖ អត់ទេ គាត់ចល័តផ្សេងទៅខ្ញុំនៅផ្សេង គាត់នៅខាងបររទេះដឹកអានេះដឹកអានោះឲ្យគេ ទៅចល័តដល់ស្អីណាទេ ទៅឆ្ងាយណាស់គាត់នោះចល័តឆ្ងាយណាស់គាត់បររទេះទៅឲ្យទៅបម្រើពួកមិត្តៗគេណឹងឯងបររទេះដឹកឥវ៉ាន់គេសម្ភារៈគេខ្ញុំក៏នៅចល័តតែខ្ញុំជាមួយកូន ពេលទៅត្រង់ណាក៏ស្ពាយទៅក៏កូនអោបករទៅ ឆ្នាំងថ្នាំនោះមួយកំសៀវឆ្នាំងនេះគ្រាន់ស្ងោរថ្នាំស្ងោរអីផឹករាគរ៉ូសអី មកតាមរលំតាមត្រពាាំងចែងនេះខ្ញុំមកចល័តតែរហូតមិនដែលបាននៅទេខ្ញុំយ៉ាប់ណាស់ ចំណែកប្រវិត្តខ្ញុំនិយាយជូរចត់ណាស់ ប្តីខ្ញុំទៅផ្សេងទៅអស់ពីមកចល័តគេគាត់គេយកគាត់ទៅរកត្រី ទៅរកត្រីមកពីរកត្រីថានៅប៉ុន្មានថ្ងៃទៀតស្មារទោស ថានៅប៉ុន្មានគេសម្លាប់គាត់ចោលក៏ហេតុតែបានចប់កុំអីប្តីខ្ញុំងាប់កាលសម័យនោះដែរ គេថាគាត់ចេះ ចេះគ្រូចេះអីដែលគាត់ចេះអក្សររៀនពីដើមមិញថ្នាក់ទី៧ធំណាស់អានាងគ្រាន់អក្សរបារាំងអក្សរអីគាត់ចេះ នេះគាត់ទើបតែខូចបាន៤ឆ្នាំទេ មើលខ្ញុំវាអត់ទាន់មានអីទុកគាត់នៅលើហឹងនេះឯងអត់ ទៅរកអីធ្វើអីកូន សព្វថ្ងៃចាស់ហើយ។

ក៖ ចុះអ៊ុំអាចប្រាប់បន្តិចបានទេថាកាលដែលប៉ុល ពតចូលមកដល់ភូមិដំបូងណឹងយ៉ាងម៉េចដែរអ៊ុំ? គេបញ្ជារយើងឲ្យធ្វើអីខ្លះដែរអ៊ុំ?

ខ៖ អាពតមកដល់មុនដំបូងនោះគេ គេយាមទៅក៏ចេះតែរត់ទៅណា រត់ពាត់អាខ្លះក៏ចូលនេះអាខ្លះក៏គេឲ្យយើងធ្វើអានេះធ្វើអានោះយើងចេះតែធ្វើរកគេដាក់ប្រធានមួយគេណែនាំយើងឲ្យ ដាំបាយចូលរួមបាយឲ្យស៊ីបាយរួចអីចេះតែទៅតាមគេទៅ ថ្ងៃឡើងយើងទៅដំឡូងធ្វើអានេះដាំអានោះ ច្រូតស្រូវអីចេះតែធ្វើអីៗចេះតែទៅនិងគេទាំងអស់ អត់បាននៅស្ងៀមទេកូនអត់មានពេលទំនេរដេកស្រួលចេះទេទោះបីចាស់ប៉ុណ្ណាក៏នៅមិនបានស្រួលដែរ អាយុ២៥ ២៦ ២៧កំពុងតែពេញគេប្រើហើយកូនមិនធម្មតាទេ យ៉ាប់ណាស់ខ្ញុំ បានខ្ញុំថាកូនក្រោយៗនេះគ្នាមិននឿយទេគេបានរៀនបានសូត្របើខ្ញុំវិញមិនបានរៀនសូត្រខ្ញុំនឿយខ្ញុំហត់ ចេះតែទៅៗកូនមិនមែនធម្មតាទេខ្ញុំ។

ក៖ ចុះកាលប៉ុល ពតចូលមកដំបូងណឹងមានអ្នកណាដែលប៉ះបោរអត់ធ្វើតាមប៉ុល ពតអត់ទេអ៊ុំ?

ខ៖ អ្នកណាដែលគេប៉ះបោរវាយកទៅវាយចោលអស់ ប្អូនខ្ញុំអីគេយកទៅវាយចោលអស់ ប្អូនៗបង្កើតៗ គេថាយកទៅឲ្យរៀនសូត្ររៀនសូត្រទាំងអស់រលីង ប្អូនខ្ញុំមិត្តផ មិិត្តភ័ណ្ឌ បងសំឡូត មីភាពនោះសុទ្ធតែគេយកទៅវាយចោលអស់ហើយ មិនមានអ្នកណានៅខ្មោចបងផេងខ្មោចបងខ្ញុំបង្អស់វាយចោលអស់គ្មានអ្នកណានៅទេកូនគេវាយចោល បើខ្មោចបងខ្ញុំបងផេងស្មារទោសគេវាយទាំងប្តីវាយទាំងប្រពន្ធមិនមែនធម្មតាទេ បានខ្ញុំសព្វថ្ងៃសោកការនិងបងប្អូនខ្ញុំសព្វថ្ងៃនៅតែ២នាកទេមួយនៅក្រឡាញ់ មួយនៅនេះ នៅ២នាក់បងប្អូនប្រុស១ ស្រី២។

ក៖ ចុះការហូបចុកនៅសម័យប៉ុល ពតណឹងយ៉ាងម៉េចដែរអ៊ុំ? កន្លែងអ៊ុំនៅណឹងការហូបចុក?

ខ៖ គេឲ្យហូបរួចកូនយើងទៅសាលាបាយទៅពេលគេចែកបាយមកក៏យើងស៊ីទៅគេមិនឲ្យស៊ីតាមផ្ទះបានឯណា ស៊ីដូចថារួចបាយតែមួយចេះទៅក៏ ដល់ម៉ោងយើងទៅៗយើងមិនធ្វើការវិញយើងទៅស៊ីបានរួមគេដួសឲ្យយើងមួយចានចង្កឹះចេះមួយគេដាក់និងចានប៉ាតមួយ ចានចេះយើងដាក់និងចានប៉ាតមកយើងនាំគ្នាស៊ីមួយវង់ចឹងទៅ ចុះឯង។

ក៖ ចុះមិនមែនហូបតែបបរទេហូបបាយដែរតើអ៊ុំ?

ខ៖ ហូបបាយបើយើងនែខែយើងរដូវយើងច្រូតចេះយើងបានហូបបាយតែខែវស្សាឡើងហូបបរហើយកូន បបរក៏គេដួសចែកយើង តែខ្ញុំចល័តអីស៊ីបបរដល់ទៅឆ្ងាយផុតរដូវច្រូតហើយស៊ីបបរហើយយើងមិនមានអ្នកណាស៊ីបាយទេ និយាយពីអ្នកភ្នំពេញយកទៅខាងគោកក្រូចនោះដែលគ្នាធ្លាប់កាលនោះមិនជម្លៀសពីភ្នំពេញទៅតាមភូមិនេះគេយកទៅ គ្នាអត់គ្នាឃ្លានគ្នារកស៊ីអីមិនបានៗគ្នារកធ្វើបាបគ្នាអីដឹងយកគ្នាទៅណាអស់យកសម្លាប់គ្នាអស់ ពេលណាដែលខ្ញុំនៅផ្ទះម្ខាងស្ទឹងប៉ុន្តែខ្ញុំមិនដែលបាននៅផ្ទះគេយកខ្ញុំចល័តបាត់ៗ ផ្ទះក៏ចោលទៅណាកូន កូនខ្ញុំប៉ុនៗនេះអាបងគេប៉ុនមីនេះ យកចល័តអស់កាប់ត្រធាងខែត្រកាប់អីទៅណា ខ្ញុំក៏ទៅតាមខ្ញុំអាកូនក៏នៅតាមកូនទៅ វេទនាណាស់កូនអើយរកអីធៀបមិនបានទេ នៅសម័យអាពតមិនបានបានធម្មតាទេ អាគេដកមកពីច្រូតពីអីហើយច្រូតចេះហើយវាចាប់ដើរព្រឹបៗ ចាប់មនុស្សដើរឯងចេះតែភ័យអញអើយវេទនាប៉ុណ្ណាស៊ីតែបបរហើយនៅតែកម្មទៀត បានខ្ញុំបន់ណាស់លោកអើយគុណម៉ែគុណឪព្រះពុទ្ធព្រះធម៌ព្រះសង្ឃអើយកុំឲ្យខ្ញុំជួបកម្មយ៉ាងនេះខ្ញុំចេះបន់ចេះឯង ឲ្យខ្ញុំបានសាន្តត្រានអាខ្លះគេថាឆ្នាំ២០០០សាន្តត្រានហើយចេះតែនិយាយគ្នាឯងស្ងាត់ៗមិនហ៊ានឲ្យវាលឺទេណា បើគេលឺគេយកទៅវាយចោលអស់កូនមិនធម្មតាឯណាអាពតណាកូន វាគ្មានគិតមានបាបមានបុណ្យអីវា វាមិនដូចយើងសព្វថ្ងៃមានព្រះពុទ្ធសាសនាឯណាកូនមើលឃើញតាមវត្តមានឃើញលោកមួយអង្គឯណា យើងដើរចល័តចិញ្ចឹមតែក្រពះខ្លួនឯង អាខ្លះនោះក៏គ្នាងាប់និងដាច់បាយដាច់បបរទៅបើថាកើតខ្យល់ល្មមៗក្រឡាប់អស់ មិនមានអីទៀតទេកូនមានតែប៉ុណ្ណឹងដែលម៉ែយ៉ាប់អ៊ុំយាយយ៉ាប់មក។

ក៖ ចុះនៅសម័យលន់ នល់វិញអ៊ុំទាន់អត់ទេអ៊ុំ? នៅខាងក្រឡាញ់ណឹងយ៉ាងម៉េចដែរ?

ខ៖ សម័យលន់ នល់មានអីទេប៉ុន្តែខ្ញុំ សម័យលន់ នល់សម័យខ្មែរក្រហមមួយហឹបទៀតគ្រាន់តែគេជម្លៀសខ្ញុំពីក្រោមចឹងឯងមកនៅឯលើបររទេះដឹកកូនដឹកចៅមកនៅឯសំពៅលូនកន្លែងជិតផ្សាក្រឡាញ់នៅចុងកំណាត់គេនៅខាងចុងសំបួរ មិនអីទេយើងចេះតែរកត្រីសាច់អីលក់ទៅ តាខ្ញុំទៅរកត្រីក៏ខ្ញុំទៅនៅឆ្ងាយទៅ ប៉ុន្តែកាលយើងនៅសម័យលន់ នល់យើងយ៉ាប់និងអាកប៉ាល់ហោះរ អាកប៉ាល់ហោះរទម្លាក់ណាកូន។

ក៖ ចុះអ៊ុំអាចប្រាប់បន្តិចបានទេថាកប៉ាល់ហោះរទម្លាក់ណឹងយ៉ាងម៉េចដែរអ៊ុំ?

ខ៖ គេទម្លាក់ខ្ញុំចូលត្រង់សេបាត់ក៏គេទម្លាក់ត្រពាសទៅណាខ្ញុំក៏នាំកូនចូលត្រង់សេតាមមាត់ស្ទឹងចេះចុះដងស្ទឹងក្រឡាញ់យើងនោះ ធ្វើត្រង់សេនៅមាត់ស្ទឹងចេះក៏លឺតែកប៉ាល់ហោះរមកក៏នាំកូនរត់ចូល៣ ៤នាក់ទៅឪម៉ែទៅ គោក៏រត់ទាន់មិនទាន់គោឲ្យនៅលែងចោលសិនទៅណាសម័យខ្មែរក្រហមខ្ញុំខ្លាចតែកប៉ាល់ហោះណឹងឯង ដោយសាចប់ខ្មែរក្រហមទៅបានយើងស្រួលទៅយើងបានអរបុណ្យគុណម៉ែគុណឪព្រះពុទ្ធព្រះធម៌ព្រះសង្ឃចូលត្រង់សេហើយនោះបន់ដូនតាកូនអើយកូនវេទនាណាស់ មិនដូចយើងសម័យឥឡូវទេសម័យឥលូវគេស្រួលហើយ កុំឲ្យតែកូវិឌនេះមិនដឹងថាយើងស្រួលប៉ុណ្ណាកុំឲ្យមានកូវិឌនេះកូនកុំឲ្យមានកូវិឌនេះយើងនោះ ដើរស៊ីមានភ្ញៀវអីដឹងសព្វថ្ងៃខ្ញុំអត់ណាស់ មិនមានភ្ញៀវដឹងចេះទៅរកអីបានស៊ី ជួនណាគេដឹកអង្ករយកមកឲ្យតិចទៅគេជួយខ្ញុំជួនណាក៏១០គីឡូកូននោះ២០គីឡូទៅ បានស៊ីរកសព្វថ្ងៃនេះកូនមិនធម្មតាទេ ឥឡូវ៧០ឆ្នាំនៅប៉ុន្មានឆ្នាំទៀត។

ក៖ ចុះម្តាយអ៊ុំមានឈ្មោះអ្វីដែរអ៊ុំ?

ខ៖ ម៉ែខ្ញុំឈ្មោះអុំ យាយអុំ។

ក៖ ចុះឪពុកឈ្មោះអ្វីដែរ?

ខ៖ ឪពុកខ្ញុំឈ្មោះតាភឿង យាយអុំ។

ក៖ ចុះពួកគាត់ទាំងពីណឹងក៏មានស្រុកកំណើតនៅក្រឡាញ់ដែរមែនអ៊ុំ?

ខ៖ ចាសនៅក្រឡាញ់ទាំងអស់គ្នា។

ក៖ ចុះឪពុកម្តាយអ៊ុំគាត់ជាមនុស្សបែបណាដែរអ៊ុំ? ជាមនុស្សកាចឬក៏ស្លូតដែរ?

ខ៖ អត់ទេឪពុកខ្ញុំគាត់ស្លូតណាស់ នៅធ្វើស្រែនៅក្រឡាញ់គាត់ធ្វើតែស្រែមិនបានទៅណាទៅណីគាត់ទេ មិនបានធ្វើកងទ័ព្ទកងអីនិងគេទេធ្វើតែស្រែ។

ក៖ ធ្វើស្រែដើម្បីចិញ្ចឹមជីវិត?

ខ៖ នោះហើយចិញ្ចឹមកូន កូនឡើង៧ ៨នាក់នោះកូនអើយមិនធម្មតាឯណាាស្រុកស្រែយើងនោះ ដាក់មោងទៅជួនកាលក៏ដាក់មោងតាមស្ទឹងចេះក៏អូនសំរះទៅយកប្រាក់តិចតួចទៅក៏ចិញ្ចឹមកូនទៅ យើងនៅតាមចុងកាត់គេនោះយើងនៅចុះពីផ្សារក្រឡាញ់១២គីឡូនោះបានដល់យើងឃុំសំបួរនោះកូន ស្គាល់ដែរណា។

ក៖ ធ្លាប់លឺឈ្មោះ។

ខ៖ ឃុំសំបួរ ស្រុកក្រឡាញ់ ខ្ញុំនៅឯនោះឯងទើបតែនេះទៅលេងកូនទើបតែមកបំបួសកូននៅនោះឯងបួសនៅវត្ត បួសមកមិនទាន់បាន១០ថ្ងៃផង ៥ ៦ថ្ងៃកូនៅមួយទៀតមិនទាន់បានប្រពន្ធអាយុ៣០ជាងហើយ ឆ្នាំឆ្លូវអានាង៣០លើសហើយ ៣៦ឆ្នាំហើយដឹង បើខ្ញុំកូនពៅមួយមីស្រីនោះគេបានប្តីគេទៅនៅឯថៃ សព្វថ្ងៃក៏នៅជុំម៉ែមីនេះឯងនៅជុំកូនគ្រាន់ឈឺយប់ឈឺថ្ងៃអីណាកូនមិនមានអ្នកណាមើលយើងនៅជិតកូនទៅ។

ក៖ ចុះឪពុកម្តាយរបស់អ៊ុំធ្លាប់ប្រាប់ជីវប្រវិត្តគាត់ពីក្មេងៗមកកាន់អ៊ុំអត់ទេអ៊ុំ?

ខ៖ ទេគាត់ប្រាប់ដែរតែខ្ញុំភ្លេចអស់ខ្លះគាត់ពីដើមគាត់យ៉ាប់លំបាកយ៉ាងណាគាត់ធ្វើតែស្រែគាត់ថាខំណាកូនអត់ធត់អ្នកណាគេថាអីថាទៅកុំឲ្យតកុំឲ្យនិយាយអីយើងធ្វើល្អទៅបានល្អ ខ្ញុំធ្វើតាមគាត់បានបាននៅដល់សព្វថ្ងៃកុំអីណឹងស្លាប់អស់បានហើយ អ្នកណាថាម៉េចថាខ្ញុំថាម៉េចថាទៅសម័យអាពតខ្ញុំមិនហ៊ានឆ្មើងនិងគេទេ អ្នកណាគេប្រើត្រង់ណាខ្ញុំចេះតែទៅហើយមិនដែលតទេបើដឹងតែងាប់មិនហា៊នតអីនិងគេទេប្រវិត្តខ្ញុំ បើមិនចឹងមិនបានតស៊ូនៅដលប៉ុណ្ណេះទេ ខ្ញុំវេទនាណាស់ បងប្អូនវេទនាខ្ញុំណឹងឯងខ្លាំងជាងគេ បើខ្មោចបងចប់អាពតទៅ ខ្មោចបងនៅគេទៅបាញ់នៅផ្ទះស្មារទោសកុំឲ្យជួបយល់ បាញ់នៅផ្ទះចេះឯង សម័យខ្មែរក្រហមគេទៅបាញ់បង បាញ់ទាំងប្តីទាំងប្រពន្ធធ្វើបុណ្យទៅមីមួយមកដល់សៀមរាបនេះមកដេកពេទ្យនេះក៏ងាប់ កាលនៅសម័យលន់ នល់ផ្លូវវាយ៉ាប់នោះកូនឯង ឈឺល្មមៗដឹងមកដល់ទម្រាំតែផ្លូវចុះអាពតវាធ្វើក្រឡេកក្រឡុកអស់នោះមានអីនិងសល់ បានថាយ៉ាប់ណាស់កម្មណាស់ តែម៉ែឪខ្ញុំមិនសូវទៅណាទេគាត់នៅតែផ្ទះនោះឯង គាត់ធ្វើតែស្រែបានចិញ្ចឹមកូនគាត់មិនដែលទៅណាទេម៉ែ ម៉ែខ្ញុំគាត់បានអាយុតិចដែរគាត់បាន៧៥ក៏ខូច ឪខ្ញុំក៏តិចឪខ្ញុំបាន៦៨ ម៉ែខូចក្រោយឪ។

ក៖ ចុះអ៊ុំមានចងចាំឈ្មោះជីដូនជីតាខាងម្តាយទេអ៊ុំ? យាយតាខាងម្តាយណា?

ខ៖ ចាំតើ បើម៉ែខាងម៉ែខាងម្តាយឈ្មោះយាយគូ តាមាន បើខាងឪឈ្មោះតាថ្លាំង យាយសេង។

ក៖ ចុះពួកគាត់ទាំងអស់គ្នាក៏ជាអ្នកក្រឡាញ់ដែរ?

ខ៖ អ្នកក្រឡាញ់ទាំងអស់ អ្នកភូមិឃុំសំបួរទាំងអស់ណឹងឯង។

ក៖ ចុះកាលអ៊ុំកើតមកណឹងអ៊ុំទាន់យាយតាណាមួយទេអ៊ុំ?

ខ៖ ខ្ញុំទាន់ យាយទួតយាយ យាយគូក៏ទាន់ តាថ្លាំង យាយសេងក៏ទាន់មិនទាន់តែតាមានមួយ យាយគូទាន់ទាំងអស់ តាមានយាយគូ ខ្ញុំទាន់ទាំងអស់ អត់ទាន់តែតាមានយាយគូនៅ គាត់ទើបតែខូចកាលចប់នេះហើយ អ៊ុំខ្ញុំទើបតែខូចអ៊ុំម៉រអាយុ១០០ឆ្នាំ ខូចឆ្នាំទៅមិញ១០០ន្មានឆ្នាំនោះ ១១០ឆ្នាំគេធ្វើខួបឲ្យគាត់ក៏គ្រាន់តែរួចគាត់ខូចអ៊ុំខ្ញុំទើបតែខូច អាយុជា១០០ណាកូនយើងមិនធម្មតាណាយើងសព្វថ្ងៃរកមិនបានទេ មិិនដូចសម័យពីដើម។

ក៖ ចុះអ៊ុំមានអនុស្សាវរីយ៍អ្វីខ្លះដែរជាមួយយាយតាដែរអ៊ុំ?

ខ៖ អត់ទេខ្ញុំមិនដែលមានខ្ញុំស្លូតនិងម៉ែឪគាត់ថាង៉ែងនេះដូចមិនដឹងចេះយកចិត្តទុកដាក់និងអ្នកណា ខឹងគេធ្វើអីម៉ែអត់មានប្រយោជន៍អីមិនចេះខឹងគេទេ។

ក៖ ចុះអ៊ុំមានធ្លាប់ជួយបម្រើយាយតាម៉េចខ្លះដែរ។

ខ៖ នៅ នៅជាមួយយាយដល់បានប៉ុននេះក៏យកទៅនៅកូនឆ្លងទន្លេក៏យកទៅនៅជួបបម្រើគេបាន ៤ ១០ថ្ងៃ កន្លះខែក៏មកផ្ទះវិញទៅចោលម៉ែមិនបាននឹកម៉ែអាយុ១៣ ១៤ឆ្នាំចុះខ្ញុំអាយុ១៧ឆ្នាំខ្ញុំបានប្តីនោះ ការប្តីខ្ញុំនោះគេឃើញខ្ញុំល្អក៏គេដណ្តឹងការទៅហើយខ្ញុំមិនចេះរករឿងរ៉ាវអីនិងគេ។

ក៖ ចុះស្វាមីអ៊ុំមានឈ្មោះអ្វីដែរអ៊ុំចឹង?

ខ៖ ឈ្មោះតាព្រែក។

ក៖ ចុះអ៊ុំបានរៀបអាពាហ៍ពិពាហ៍ណឹងជាមួយស្វាមីប៉ុន្មានឆ្នាំហើយ? ប្រហែលប៉ុន្មានឆ្នាំដែរ?

ខ៖ អូ! ដែលចាំទេយូរហើយតាំងពីខ្ញុំអាយុ១៧ឆ្នាំឥឡូវឡើង៧០ឆ្នាំហើយណឹង។

ក៖ បាទយូរហើយ ចុះអាពាហ៍ពិពាហ៍ណឹងត្រូវបានរៀបចំឡើងដោយឪពុកម្តាយ ឬក៏រៀបចំឡើងដោយចិត្តខ្លួនឯងដែរអ៊ុំ?

ខ៖ ទេម៉ែឪខ្ញុំទាំងអស់ទាំងម៉ែក្មេកឪក្មេកខ្ញុំ ម៉ែខ្ញុំទាំងអស់ ខាងតាព្រែកនោះគាត់ឪពុក ឪពុកគាត់ឈ្មោះតាទេព បើម៉ែគាត់ឈ្មោះយាយសៀប កូនគាត់តែ២ប្រុស១ ស្រី១នោះឯង សព្វថ្ងៃនៅស្រីមួយខាងប្តីខ្ញុំ។

ក៖ ចុះអ៊ុំចាំទេថាអ៊ុំបានទទួលថ្លៃជំនួនប៉ុន្មានដែរពីខាងស្វាមីកាលណឹង?

ខ៖ ចាំម៉ែខ្ញុំស៊ីបានប៉ន្មានពាន់ទេគាត់មកទិញធ្វើគ្រឿងផ្ទះ ៣ពាន់យើងពីដើមអានាងច្រើនណាស់ ៣ពាន់នោះគិតថាស៊ីខ័ន្តស្លារជាមួយដំឡឹងបាត់ទៅហើយ យើងយកលុយខ័ន្តស្លារទៅដល់ពេលរៀបនៅលើគេ ប៉ុន្តែមិនមានតុទេនៅសម័យខ្ញុំមានតែថាស តាមថាសទេ។

ក៖ ចុះអ៊ុំអាចប្រាប់បន្តិចបានទេពីពេលវេលាដែលស្គាល់គ្នា ជួបគ្នាជាមួយស្វាមី ជួបគ្នានៅឯណា? ហេតុអ្វីបានស្រលាញ់គ្នាដែរចឹង?

ខ៖ អត់ទេធម្មតាគាត់នៅផ្ទះគាត់ខ្ញុំនៅផ្ទះខ្ញុំទៅ ធម្មតា។

ក៖ ចុះស្គាល់គ្នាពីមុនរៀបការទេអ៊ុំ?

ខ៖ ស្គាល់ដូចយើងនៅនិងគ្នាអ្នកស្រុកចេះដូចថាផ្ទះគាត់នៅរៀងឆ្ងាយដែរមិនដល់ពីនេះទៅភ្នំទេ គាត់ក៏មិនលេងឯផ្ទះម៉ែខ្ញុំនេះក៏មកទៅ ថ្ងៃណាគាត់មិនមកក៏ហីទៅខ្ញំក៏ធម្មតាទៅ មិនបានស្រលាញ់ស្និតស្នាលដូចគេសម័យឥឡូវអត់ទេ តាមម៉ែឪទៅក៏ជាប់គ្នាតាំងពីខ្ញុំអាយុ១៧ប្តីខ្ញុំអាយុ២០គត់មិនធម្មតាទេ ខ្ញុំបានគ្នាពីក្មេងៗគេសើចមីនេះភ័យខ្លាចកូនមិនបានប្តីដឹង ទេអញឲ្យទៅបើគេចង់បាន២ ៣នាក់អញឲ្យហើយៗទៅ។

ក៖ ចុះអ៊ុំមានមិត្តភិក្តដែលស្និតស្នាលដែលធំធាត់មកជាមួយគ្នាតាំងពីក្មេងដល់ឥឡូវមានទេអ៊ុំ?

ខ៖ អត់ ខ្ញុំអត់ចេះមានមិត្តភិក្ត អត់សោះម៉ែឪខ្ញុំឲ្យនៅតែផ្ទះដាំបាយស៊ី មិនដែលបានដើរទៅណាមានមិត្តភិក្តទេ អត់ទេ។

ក៖ ចុះអ៊ុំអាចប្រាប់បន្តិចបានទេថាកាធ្វើស្រែចំការមានផលលំបាកអ្វីខ្លះដែរអ៊ុំ?

ខ៖ អូ! មិនមានអីអីម៉ែឪខ្ញុំគាត់ភ្ជួព្រួសទៅគ្រាន់តែដល់រដូវច្រូតយើងពិបាកនឿយនិងច្រូត ច្រូរបញ្ជាន់ក្រោកបញ្ជាន់គោយើងណាកូនក្រោកបញ្ជាន់ទៅ ដាស់ម៉ោង៣ ៤ទៅយើងក្រោកហើយងាប់បញ្ជាន់ស្រូវធ្វើលានបញ្ជាន់មិនដូចសព្វថ្ងៃឯណាគេស្រួលគេណាស់ អធ្រាតឡើងក៏ដាស់កូនដាស់ចៅបញ្ជាន់ស្រូវហើយ ចុះស្រូវមិននេះឯណាពីដើមមិញយើងប្រើតែថាំង ១០០ ២០០ថាំងក៏ដាក់ជង្រុកទៅស៊ីទៅ មិនមានឈ្មួលទិញច្រើនដូចសព្វថ្ងៃអីចេះ ទិញក៏ទិញលក់ធម្មតាអាណាគេមិនកើតក៏វ៉ាល់មួយតៅប៉ុន្មាន មួយថាំងប៉ុន្មានប៉ុណ្ណោះឯងចាស់ជំនាន់ខ្ញុំគេវ៉ាល់តែតៅដល់សពថ្ងៃនេះគេវ៉ាល់តោនហើយ។

ក៖ ចុះអ៊ុំមានធ្លាប់ប្រកបអាជីវកម្មលក្ខណៈគ្រួសារដូចជាចិញ្ចឹមគោ ចិញ្ចឹមជ្រូក ចិញ្ចឹមមាន់អីធ្លាប់ទេ?

ខ៖ មានគោ មានជ្រូក គោខ្ញុំ៤ ៥ទៅជ្រូកក៏មេ១ ២ទៅប៉ុណ្ណោះឯងនៅតែថែរបស់ប៉ុណ្ណោះឯង ឪក៏ទៅភ្ជួរស្រែខ្ញុំក៏ទៅមើលគោមើលមើលជ្រូ បើមានបងប្រុសឃ្វាលគោក៏ខ្ញុំក៏នៅមើលជ្រូកទៅហាន់ដើមចេកឲ្យជ្រូកស៊ី មិនដែលបានទំនេរដូចចៅនេះទេគេគិតតែរៀន។

ក៖ ចុះតាំងពីក្មេងរហូតមកដល់ពេលណឹងអ៊ុំធ្លាប់ប្រកបការងារអ្វីខ្លះដែរដើម្បីរកប្រាក់ចិញ្ចឹមជីវិត?

ខ៖ អត់ទេខ្ញុំធ្វើតែស្រែទេមិនដែលបានទៅរកអីឯណាទេ តាំងចាស់មកដល់សព្វថ្ងៃនេះទៀតក៏ពីមុនមានស្រែទៅចេះតែធ្វើអានេះស្រែនៅក្រឡាញ់មិនបានធ្វើមិនបានអី ស្រែនៅឯស្រុកនោះយើងមានស្រែណានៅឯនេះ។

ក៖ អ៊ុំអាចប្រាប់បន្តិចបានទេថាក្នុងជីវិតរបស់គាត់តើពេលណាដែលអ៊ុំគិិតថាពិបាកបំផុតក្នុងជីវិត?

ខ៖ ក្នុងជីវិតខ្ញុំពិបាកខ្លាំងបំផុតគឺសម័យអាពតតែម្តងខ្ញុំនិយាយឲ្យខ្លីវា ខ្ញុំពិបាកសម័យអាពតណឹងខ្ញុំពិបាកអស់ហើយ ស្ពាយ រែក ទូលខ្ញុំហែលអស់ហើយ ទៅឡើងមកនៅវត្តភ្នំទ្រុងបាតយើងភ្នំកំពង់ថ្កូវអានាងដែលទៅដល់នោះទេវត្តភ្នំទ្រុងបាតនោះ មហាហើយខ្ញុំកើតជំងឺចុកក្អួតបានគេខ្លះគេស្រណោះអាណិតយើងធ្វើល្អគេយកថ្នាំឲ្យផឹកកើតជំងឺចុកក្អួតថាងាប់ហើយ គេយកថ្នាំយកអីមកឲ្យ បានរស់បានរានដល់សព្វថ្ងៃ សម័យអាពតមិនធម្មតាមិនមានអាណយ៉ាប់ប្រហែលសម័យអាពតទេកូនសម័ខ្មែរក្រហមយើងគ្រាន់តែរត់គ្រាប់ផ្លោងហើយនិងគ្រាប់កប៉ាលហោះរ បើសម័យអាពតនេះរកអ្នកណាធៀបមិនបានទេខ្ញុំនឿយណាស់។

ក៖ ចុះក្នុងជីវិតរបស់អ៊ុំពេលណាដែលអ៊ុំគិតថាពេលអ៊ុំសប្បាយចិត្តជាងគេបំផុតដែរអ៊ុំ?

ខ៖ វាសប្បាយចិត្តជាងគេពេលបានជួបជុំកូន ឃើញកូនរកមានបានទៅអរណាស់ សព្វថ្ងៃកូនសុទ្ធតែអត់ទាំងអស់មិនដឹងទៅរកឯណាបានសប្បាយចិត្ត ដេកយប់ឡើងគិតអើយគិតបានតែផឹកថ្នាំងុយដេកទៅបានដេកលក់ គិតកូនអាអត់អាណាអត់មានកូន មានតែប្រថុយអាបងគេស្រណោះអាបងគេសព្វថ្ងៃនឿយ ប៉ុនៗនេះទៅចល័តទៅហើយទៅបាត់ៗចោលម្តាយបាត់ សម័យអាពតទៅរកមិនបានទេខ្ញុំថាយ៉ាប់ៗសម័យអាពតណឹងឯងខ្លាំង។

ក៖ ចុះតាំងពីក្មេងដល់ពេលនេះតើជីវិតរបស់អ៊ុំមានការផ្លាស់ប្តូរអ្វីខ្លះដែរអ៊ុំ?

ខ៖ មានផ្លាស់ប្តូរម៉េចទេមានតែផ្លាស់ប្តូរតែយើងធូរជាងមុនឆ្ងាយវាធូរចិត្តយើងណាកូន ទោះបីអត់ឃ្លានមានស៊ីយើងចេះតែទ្រាំនៅនិងគេនិងឯងបាន យើងតែតស៊ូទៅកូន មើទៅខ្ញុំនៅខ្ទមចេះអ្នកណាមាននៅខ្ទមដូចពួកខ្ញុំនៅម្តុំត្រង់នេះ គេមានគេមានផ្ទះមានសប្បែងនៅមើលខ្ញុំនៅចេះ សំដែរសឹងមិនមានអ្នកណាហ៊ានអង្គុយទេពិចារណាមើល។

ក៖ ចុះកាលពីនៅក្មេងអ៊ុំធ្លាប់មានក្តីស្រម៉ៃថាធំឡើងចង់ធ្វើអីអត់ទេអ៊ុំ?

ខ៖ មិនដែលស្រម៉ៃចេះទេមើលមុនដំបូងស្រម៉ៃថាអញបើចេះអក្សរនិងគេអញដែលនៅទេ អញឡើងច្រៀងឲ្យចុុយម្រាយហើយអញធ្វើអ្នកចម្រៀង ខ្មោចឪគាត់ថា អឺមីង៉ាអើយង៉ែងមិនចេះអក្សរង៉ែងចង់ច្រៀង ខ្ញុំមិនបានច្រៀងហីទៅខ្ញុំចេះតែស្រម៉ៃទៅឪ ចេះតែនិយាយលេងជាមួយឪ។

ក៖ ចុះតាំងពីក្មេងដល់ឥឡូវតើអ៊ុំចូលចិត្តពិសារម្ហូបណាជាងគេដែរអ៊ុំ?

ខ៖ ខ្ញុំធម្មតាទេ ម្ជូរក៏បាន ប្រហើរក៏បាន ស្អីក៏បាន ស្ងោរអីចេះតែស៊ីដូចយើងអ្នកស្រែធម្មតាទៅកូន អ្នកណាចង់ឆ្ងាញ់ម្តងៗគេទិញយកមកឡុកឡាក់គេឲ្យស៊ីក៏ស៊ីទៅគេមិនធ្វើឲ្យមិនមានលុយក៏អត់ទៅណាកូនធម្មតា សាមញ្ញាទៅហើយខ្ញុំសព្វថ្ងៃ។

ក៖ ចុះកាលពីក្មេង ឬក្រមុំៗអីអ៊ុំចូលចិត្តស្តាប់ចម្រៀងទេអ៊ុំ?

ខ៖ ខ្ញុំចូលចិត្តស្តាប់ណាស់វិទ្យុមួយក៏ស្តាប់អើយស្តាប់ចូលចិត្ត។

ក៖ ចូលចិត្តអ្នកណាគេដែរអ៊ុំ?

ខ៖ ចូលចិត្តឲ្យតែអ្នកណាគេច្រៀងពិរោះចូលចិត្ត បើខ្ញុំឃើញអានេះមួយអាស្អីនៅបាត់ដំបងណាអូន ម៉ៅ ហាជីអានោះដូចច្រៀងពិរោះមនុស្សនោះច្រៀងបទបុរាណអីក៏ពិរោះដែរ ឃើញអានោះចូលចិត្ត ឃើញតែច្រៀងចូលចិត្តចង់តែស្តាប់។

ក៖ ចុះអ៊ុំមានចេះលេងឧបករណ៍តន្ត្រីអីអត់ទេអ៊ុំ?

ខ៖ អត់ទេ អត់ចេះទេ។

ក៖ ចុះកូនចៅក្នុងក្រុមគ្រួសារមានអ្នកចេះទេ?

ខ៖ អត់។

ក៖ អត់មានអ្នកសិល្បៈទេ?

ខ៖ អត់ បានកូនឪមីនេះគ្រាន់មានគេចេះចង់ច្រៀងចង់អីមានអ្នកនៅភ្នំក្រោមនេះបានកូនខ្ញុំ តែសព្វថ្ងៃគ្នាអត់ទៅស៊ីឈ្មួលធ្វើការសំណង់គេបាត់អស់ហើយ មួយថ្ងៃ៣ម៉ឺនកូនអើយតស៊ូទៅ។

ក៖ ចុះកាលពីក្មេងៗ ពេលភ្ជុំបិណ្ឌ ចូលឆ្នាំអ៊ុំមានធ្លាប់បានទៅលេងល្បែងប្រជាប្រិយនៅវត្តនិងគេទេអ៊ុំ?

ខ៖ លេង។

ក៖ លេងអ្វីខ្លះដែរអ៊ុំ?

ខ៖ បោះឈូង រាំវង់ អង្គុញចេះទាំងអស់ អត់រាទេចេះទាំងអស់ដូចឆ្នាំមិនមែនលេងដូចគេនេះ៣ថ្ងៃទេ ដងស្ទឹងក្រឡាញ់គេ៧ថ្ងៃបានឈប់លេង លេងបើឪថាមីង៉ាម៉េចហើយ ង៉ែងឡើងភ្លឺមកដល់យីឪមកដល់ចំពេលរែកទឹកតែម្តង រែកទឹកពីស្ទឹងដាក់ពាង ស្ទឹងក្រឡាញ់ចោតណាស់ពីដើមមិញដែលមានម៉ាស៊ីនប៉ូមអីកូន រែកទឹកដាក់ពាងពេញដាំបាយ ដាំបាយរួចថ្ងៃឡើងទៅលេងអង្គុញទៀត តែឪខ្ញុំអត់ចេះប្រកាន់ទេរឿងលេងចេះ។

ក៖ ចុះមកដល់សព្វថ្ងៃណឹងអ៊ុំមានកូន និងចៅប៉ុន្មាននាក់ដែរអ៊ុំ?

ខ៖ ចៅខ្ញុំ២០ប៉ុន្មាននាក់ហើយទេ ចៅខ្ញុំ២៥ ២៦ហើយ តែចៅទួត២។

ក៖ អ៊ុំមានក្រុមគ្រួសារធំមែនទែន។

ខ៖ មើលអារ៉េត៥ សារ៉ន៤ ៩ មីរ៉ា៣ ១២ អារឿប៣ ១៥ អារួន៤ ១៩ មីនេះ៤ ២៣ ចៅទួត២ទាំងអស់២៥ហើយខ្ញុំ។

ក៖ បាទអញ្ចឹងមកដល់ចុងបញ្ចប់នេះតើអ៊ុំមានអ្វីចង់ផ្តាំផ្ញើឬក៏ទូន្មានទៅកាន់កូនចៅជំនាន់ក្រោយរបស់អ៊ុំទេ? ថាពួកគេគួរតែរស់នៅបែបណា ឬធ្វើជាមនុស្សបែបណាក្នុងសង្គមដែរ?

ខ៖ ផ្តាំផ្ញើចៅនិងឯងឲ្យចៅខំរៀនសូត្រទៅក្រែងបានចេះដឹងនិងគេកុំឲ្យនឿយយ៉ាប់ដូចយាយ យាយពិបាកណាស់ សុទ្ធតែចៅទាំងអស់ណឹងសូមឲ្យចៅមើលមកមុខឲ្យយើងឆ្ងាយទៅចៅអើយចៅ ខំរៀនសូត្រឲ្យដូចគេដូចឯងទៅ សព្វថ្ងៃកូនគេមីបងនេះថ្នាក់ទី១១ហើយ មីនេះទី៨ មីមួយនោះទី៤ មីមួយនោះទី២អាពៅគេទី២ ៨ឆ្នាំហើយទើបតែបានទី២ ក្របានរៀន រៀន៦ឆ្នាំ ៨ឆ្នាំបានទី២។

ក៖ ចឹងអ៊ុំមានអ្វីចង់ទូន្មានទៅកាន់ពួកគាត់ទៀតទេអ៊ុំ?

ខ៖ ចាសមិនមានអីទេកូនអើយឲ្យតែចៅខំបន្តឲ្យបានចេះដឹងទាំងអស់ កុំឲ្យល្ងង់ដូចយាយចេះ ឲ្យចៅបានចេះដឹងទាំងអស់ណាចៅ កុំឲ្យធ្វើដូចយាយយាយល្ងង់ហើយ បើខ្មោចឪខ្ញុំគាត់ចេះអក្សរទាំងអស់ អត់ខ្មោចម៉ែខ្ញុំអត់ចេះ ខ្មោចឪខ្ញុំគាត់បួសគាត់រៀនសព្វ ដល់កូនៗខ្ញុំចេះទាំងអស់ហើយ ចៅៗខ្ញុំចេះទាំងអស់ហើយ ល្ងង់តែខ្ញុំមួយទេផុតពីនោះចៅៗខ្ញុំចេះដឹងហើយថ្នាក់ កូនខ្ញុំដែលបំបួសនោះថ្នាក់ទី១២ដែរ ចប់១២ អាយុ៣០ជាងហើយទើបមកពីថៃបាន២ឆ្នាំក៏បួសបណ្តោយ នៅថៃខូចពេករកប្រាក់មិនបានអាល័យតែផឹកពេក គេបួសហើយបួសបាន២ឆ្នាំ ខែ៥បាន២ខួបហើយ។

ក៖ បាទខ្ញុំសូមអរគុណដល់អ្នកអ៊ុំដែលបានចំណាយពេលវេលាសម្ភាសន៍ជាមួយខ្ញុំអ៊ុំណា ចឹងសូមជូនពរឲ្យមីងមានសុខភាពល្អ មានសំណាងល្អ និងមានសុភមង្គលក្នុងក្រុមគ្រួសារមីងណា។

ខ៖ ចាស សាធុណាកូន អរគុណច្រើនណាកូន។